ТІаккха, ламаз эцна а ваьлла, маьждиг чохь цуьнан хан хилале хьоьжуш Іар мел деза ду?! Йиллинчу хенахь, Лекха волчу Далла дуьхьал хІотта кечвелла Іаш верг ламазехь ву аьлла ма ду хьадисехь. Ламазна кхойкхуш хезча, ламаз дан сихо еш берш, Къемат-дийнахь, седарчий санна нур лепаш яххьаш йолуш хир бу аьлла ма ду хьадисехь. Ламазна кхойкхучу хенахь, ламаз карахь, кийча хилларш буьзна бутт санна яххьаш къегина хир бу ма аьлла. Амма ламаз карахь, маьждиг чохь, ламазана кхайкхаре хьежнарш – церан яххьаш малх санна нур лепаш хир ю ма аьлла.